Վիմ Քիֆտ

**Վիլլեմ Կոռնելիս Նիկոլաս (Վիմ) Քիֆտ** (, ), հոլանդացի ֆուտբոլիստ, հարձակվող։

## Կենսագրություն
### Խաղացողի կարիերան
Վիմ Քիֆտն իր պրոֆեսիոնալ ֆուտբոլային կարիերան սկսել է Ամստերդամի «Այաքսում»։ Իր առաջին մրցաշրջանում Քիֆտն անցկացրել է ընդամենը մեկ հանդիպում, սակայն Նիդերլանդների առաջնության 1980/81 մրցաշրջանի երկրորդ հատվածում 18-ամյա Քիֆտը 33 խաղում խփել է 17 գնդակ, իսկ «Այաքսը» առաջնությունում զբաղեցրել է երկրորդ տեղը՝ 12 միավորով հետ մնալով ԱԶ-ի չեմպիոնից։ 1981/82 մրցաշրջանում «Այաքսի» հետ նվաճած Նիդեռլանդների Չեմպիոնների կոչումից բացի, Քիֆտը դարձել է «Ոսկե խաղակոշիկի» դափնեկիր՝ որպես Եվրոպայի լավագույն ռմբարկու՝ 32 խաղում խփելով 32 գոլ։ «Այաքսի» կազմում իր վերջին՝ 1982/83 մրցաշրջանում Վիմը դարձել է Նիդերլանդների գավաթակիր և Նիդերլանդների եռակի չեմպիոն։ Ընթացիկ մրցաշրջանում «Այաքսի» ֆուտբոլիստների խփած 101 գոլերից 19-ը եղել են Քիֆտի կազմում, որոնք նա խփել է 28 խաղում։

«Այաքսից» հեռանալուց հետո Վիմը տեղափոխվել է Իտալիա, երեք մրցաշրջան Քիֆտը հանդես է եկել «Պիզայում»։ Պիզայի ակումբի կազմում Վիմը 91 խաղում խփել է 25 գնդակ։  Իտալիայի առաջնության 1986/87 մրցաշրջանում Քիֆտն իր վերջին մրցաշրջանն անցկացրել է Թուրինի «Տորինոյի» կազմում՝ 19 խաղում խփելով 8 գնդակ Վիմը լքել է Իտալիան և վերադարձել Նիդերլանդներ, որտեղ նախկինում հաջող էր հանդես գալիս։

Նիդերլանդներ վերադառնալը Վիմի համար հաղթական դարձավ՝ դառնալով ՊՍՎ-ի խաղացող Քիֆտը երկու անգամ նվաճեց Նիդեռլանդների առաջնությունը, իսկ 1988 թվականին մայիսի 25-ին գերմանական Շտուտգարտի «Նեկար» մարզադաշտում կայացած Չեմպիոնների գավաթի եզրափակիչ խաղում ՊՍՎ-ն հետխաղյա 11 մետրանոցներով 6:5 հաշվով հաղթեց պորտուգալական «Բենֆիկային», հիմնական ժամանակն ավարտվեց ոչ-ոքի՝ 0:0: «Բենֆիկայի» դարպասը 11 մետրանոց հարվածաշարում երկրորդ գնդակը խփեց Քիֆտը, սակայն հանդիպման իրական հերոսը ՊՍՎ-ի դարպասապահ Հանս վան Բրյոկելենն էր։

Որոշելով երկրորդ անգամ իրեն փորձել մեկ այլ առաջնությունում՝ Քիֆտը 1990 թվականին տեղափոխվեց ֆրանսիական «Բորդո»։ «Բորդոյում» Քիֆտը 26 խաղում դարձել է 3 գոլի հեղինակ, իսկ ակումբը մրցաշրջանն ավարտել է Ֆրանսիայի 1990/91 մրցաշրջանի առաջնության 10-րդ տեղում։ Ֆրանսիայից հեռանալուց հետո Վիմը վերադարձել է Նիդերլանդներ, որտեղ ՊՍՎ-ի կազմում երեք մրցաշրջանում անցկացրել է 88 հանդիպում և խփել 34 գնդակ, իսկ 1991/92 մրցաշրջանում դարձել Է Նիդեռլանդների չեմպիոն։ 1994 թվականին Քիֆտը 31 տարեկան հասակում ավարտեց իր կարիերան։

### Կարիերան հավաքականում
Նիդերլանդների ազգային հավաքականում Վիմը նորամուտը նշել է Շվեդիայի հավաքականի դեմ խաղում 1981 թվականի սեպտեմբերի 1-ին։ Քիֆտը մասնակցել է 1988 թվականի Եվրոպայի առաջնությանը, որում Նիդեռլանդների հավաքականը դարձել է մրցաշարի հաղթող՝ եզրափակչում 2:0 հաշվով գերազանցելով ԽՍՀՄ հավաքականին։ Մրցաշարում Վիմը խփեց մեկ գնդակ, բայց նրա գոլը շատ առումներով օգնեց հավաքականին դուրս գալ խմբից, Իռլանդիայի հավաքականի դեմ խաղում հոլանդացիներին միայն հաղթանակ էր պետք, ուստի 82-րդ րոպեին Քիֆտը բացեց խաղի հաշիվը, որն ավարտվեց 1:0 հաշվով։ Կիսաեզրափակչին և եզրափակչին Քիֆտը չմասնակցեց, պա պահեստային խաղացող էր։

Երկու տարի անց՝ 1990 թվականի աշխարհի առաջնությունում, Նիդեռլանդների հավաքականը հասավ միայն 1/8 եզրափակիչ, որում 2:1 հաշվով պարտվեց Գերմանիային։ Քիֆտն աշխարհի առաջնությունում աչքի է ընկել մեկ գնդակով՝ 1990 թվականի հունիսի 12-ին խմբային մրցաշարի խաղում խփելով Եգիպտոսի հավաքականին, խաղն ավարտվել է 1:1 հաշվով։

1992 թվականի Եվրոպայի առաջնությունում Քիֆտը միայն մեկ անգամ է խաղացել հավաքականում, 1992 թվականի հունիսի 22-ին Դանիայի հավաքականի դեմ կիսաեզրափակիչ խաղում Քիֆտը փոխարինման է դուրս եկել 46-րդ րոպեին՝ փոխարինելով Ֆրանկ դե Բուրին։ Դանիացիները 4:5 հաշվով հաղթեցին 11 մետրանոց հարվածաշարում։

Հավաքականի կազմում իր վերջին հանդիպումը Քիֆտն անցկացրել է 1993 թվականի սեպտեմբերի 22-ին Սան Մարինոյի դեմ խաղում, որն ավարտվել է ջախջախիչ 7:0 հաշվով՝ հօգուտ հոլանդացիների։ Ընդհանուր առմամբ, Վիմ Քիֆթը հավաքականի կազմում անցկացրել է 43 հանդիպում և դարձել 11 գոլի հեղինակ։

### Անձնական կյանք
Վիմ Քիֆտն ամուսնացած է, ունի երեք երեխա, երկու դուստր՝ Մատիան (ավագ) և Մաիրան (կրտսեր), և մեկ որդի՝ Ռոբինը։  Ռոբինը նաև ֆուտբոլիստ է, նա հանդես է եկել «Գրոնինգենում»։

## Ձեռքբերումներ
**Ակումբային**
* Նիդերլանդների չեմպիոն՝ 1980, 1982, 1983, 1988, 1989, 1992
* Նիդերլանդների գավաթակիր՝ 1983, 1988, 1989, 1990
* Եվրոպական չեմպիոնների գավաթակիր՝ 1988

**Ազգային**
* Եվրոպայի չեմպիոն 1988

**Անձնական**
* Նիդերլանդների առաջնության լավագույն ռմբարկու՝ 1982, 1988
* 1982 «Ոսկե խաղակոշիկ» մրցանակակիր

## Ելույթների վիճակագրություն

### Քիֆտի հանդիպումները Նիդերլանդների հավաքականի կազմում

**Ընդհանուր՝ 43 խաղ / 11 գոլ, 20 հաղթանակ, 9 չ-ոքի,ո 14 պարտություն:**

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Ֆուտբոլի Եվրոպայի չեմպիոններ